Raphinha

Raphael Dias Belloli, taiteilijanimeltään Raphinha, (s. 14. joulukuuta 1996 Porto Alegre) on brasilialainen jalkapalloilija, joka edustaa Espanjan pääsarjassa pelaavaa Barcelonaa. Raphinha on pelipaikaltaan oikea laitahyökkääjä.
Hän aloitti uransa brasilialaisjoukkue Avaíssa, minkä jälkeen hän siirtyi portugalilaiseen Vitória Guimarãesiin vuonna 2016, jossa hän teki ammattilaisdebyyttinsä. Vakuuttavien esitysten jälkeen hänet siirrettiin suurseura Sporting CP:hen. Siellä hän pelasi vuoden ennen siirtoa Ranskan pääsarjan Stade Rennais F.C.:hen. Vuoden jälkeen hän oli jälleen siirtohuhujen kohteena, ja hän siirtyi englantilaisjoukkue Leeds Unitediin, jossa hän pelasi kaksi vuotta ennen siirtoaan jättiläisseura FC Barcelonaan.
Seurajoukkueura.
Avaí.
Epäonnistuttuaan kokeilujaksoilla Internacionalissa ja Grêmiossa Raphinha aloitti uransa pelaamalla jalkapalloa juniorijoukkueessa Imbitubassa, josta Avaín kykyjenetsijät löysivät hänet. 18-vuotiaana Raphinha aloitti urnasa Avaín alle 20-vuotiaiden joukkueessa Campeonato Brasileiro Série A:ssa vuonna 2014. Loukkaannuttuaan hän ei päässyt joukkueeseen, mutta jatkoi harjoittelua yksin. Vaikka Raphinha herätti kiinnostusta Brasilian jättiläisjoukkueissa, sai Avaí pidettyä hänestä kiinni vuoteen 2016 asti. Siellä hän vakuutti kykyjenetsijöitä Copa São Paulo de Futebol Júniorissa.
Vitória Guimarães.
2. helmikuuta 2016 Raphinha siirtyi portugalilaisjoukkue Vitória Guimarãesiin 600 000 euron siirtosummalla. Deco oli löytänyt hänet Copa São Paulo de Futebol Júniorin kautta ja myöhemmin suorittanut hänen siirtonsa. Raphinha debytoi Vitória Guimarãesissa 13. maaliskuuta 2016 Paços de Ferreiraa vastaan. Hän teki ensimmäisen maalinsa joukkueelleen C.S. Marítimoa vastaan 20. elokuuta 2016. Hän debytoi eurokentillä kauden 2017–2018 UEFA Eurooppa-liigan ottelussa 14. elokuuta 2017 Red Bull Salzburgia vastaan. Hän voitti Vitória Guimarãesin sisäisen Vuoden läpimurtopelaaja palkinnon vuonna 2017. Hän teki kaikki kilpailut mukaan lukien 18 maalia 43 peliin 2017–2018 Primeira Liga -kauden aikana Vitória Guimarãesille.
Sporting CP.
Toukokuussa 2018 21-vuotias Raphinha siirtyi portugalilaiseen suurseuraan Sporting CP:hen vuoteen 2019 asti. Siirtosummana oli 6,5 miljoonaa euroa. Hän debytoi 12. elokuuta Moreirensea vastaan. Hän teki ensimmäisen maalinsa joukkueelleen 20. syyskuuta 2018 FK Qarabagia vastaan 2–0 voitossa kauden 2018–1919 UEFA Europpa-liigan ottelussa. Raphinha oli osana joukkuetta, joka voitti kauden 2018–2019 Taça de Portugalin Raphinhan onnistuttua rangaistuspotkussaan rangaistuspotkukilpailussa voitossa Portoa vastaan.
Stade Rennais F.C..
Raphinha siirtyi ranskalaisjoukkue Rennesiin vuonna 2019. Siirtosummana oli tuolloin 21 miljoonaa euroa, joka on joukkueen ennätyssiirtosumma. Hän teki maalin ja sai syöttöpisteen viimeisessä pelissään Ligue 1 -ottelussa kaudella 2020–2021 ottelussa Reimsiä vastaan 2–2 tasapelissä 4. lokakuuta 2020. Hän teki kahdeksan maalia ja sai seitsemän syöttöpistettä joukkueessa. Hänestä oli iso apu Rennesille joukkueen saavuttaessa kolmannen sijan kaudella 2019–2020 League 1:ssä ja sen päästessä Mestarien liigaan kaudelle 2020–2021. 
Leeds United.
Kausi 2020-2021.
5. lokakuuta 2020, Raphinha liittyi Leeds Unitediin neljän vuoden pituisella sopimuksella. Siirtosumma oli 18 miljoonaa euroa. 19. lokakuuta 2020 hän debytoi joukkueessa tultuaan vaihdosta kentälle toisella puoliajalla 1–0 vierastappiossa Wolverhampton Wanderersille. Hän pääsi Leedsin avauskokoonpanoon ensimmäisen kerran 22. marraskuuta 2020 kotiottelussa Arsenalia vastaan. 28. marraskuuta 2020 Raphinha teki ensimmäisen maalinsa Leedsille 0–1-vierasvoitossa Evertonia vastaan. Hänen voittomaalinsa ansiosta Leeds saavutti ensimmäisen voittonsa Goodison Parkilla Valioliigassa ja ensimmäisen voittonsa Evertonista sitten vuoden 1990.
Kausi 2021–2022.
Raphinha teki kauden ensimmäisen maalinsa 21. elokuuta 2021. Leedsin ensimmäisessä kotiottelussa Evertonia vastaan. Tämä maali oli ehdolla Englannin Valioliigan kuukauden maaliksi. Leedsin kausi oli erittäin pettymyksellinen, sillä heidän odotettiin taistelevan Valioliigassa pääsystä Eurooppaan, mutta he joutuivatkin taistelemaan liigassa säilymisestä. Leeds päätyi sijalle 17 ja jäi kolmen pisteen päähän putoamisesta. Tästä huolimatta Raphinhalla oli tehokas kausi ja hän herätti kiinnostusta Euroopan suurimmissa seuroissa koko kauden ajan. Hänen 11 maalillaan ja kolmella syöttöpisteellään oli valtava merkitys Leedsin säilymisessä valioliigassa. Hän oli joukkueensa kauden paras maalintekijä. Raphinha oli koko kauden siirtohuhujen alaisena ja kauden päätyttyä jättiläisseurat Arsenal, Chelsea ja Barcelona, johon hän lopulta päätyi, olivat erityisen kiinnostuneita hänestä.
FC Barcelona.
Raphinha liittyi heinäkuussa 2022 Barcelonaan 55 miljoonan punnan siirtosummalla. Hän pelasi 13. elokuuta ensimmäisen kerran Espanjan pääsarjassa, kun Barcelona kohtasi Rayo Vallecanon.
Maajoukkueura.
Syyskuussa 2021 Raphinha kutsuttiin edustamaan Brasiliaa MM-karsintoihin Chileä, Argentiinaa ja Perua vastaan. Päävalmentaja Tite oli yrittänyt kutsua häntä vuoden 2021 Copa Américaan, mutta ei onnistunut siinä Raphinhan ollessa tuolloin loukkaantuneena.
7. lokakuuta 2021 Raphinha teki maajoukkuedebyyttinsä tullessaan puoliajalla vaihdosta 3–1 voitossa Venezuelaa vastaan. Hän syötti kaksi maalia ja onnistui hankkimaan rangaistuspotkun 45 minuutin aikana kentällä, mistä hän sai kehuja kriitikoilta ja kannattajilta.
Hänen kolmannessa maaottelussaan ja ensimmäisessä, jossa hän oli avauskokoonpanossa, hän teki kaksi ensimmäistä maaliaan karsintaottelussa Uruguayta vastaan.
7. marraskuuta 2022 Raphinha oli nimetty Brasilian maajoukkueen mukaan vuoden 2022 Qatarin MM-kisoihin. Brasilian suuresta ennakkosuosikin asemasta huolimatta he tippuivat jo puolivälierissä Kroatiaa vastaan 4–2-tappion seurauksena.
Yksityiselämä.
Raphinha on naimisissa Natalia Rodriguesin kanssa. Hän on roomalaiskatolinen kristitty, ja hän on osoittanut uskoaan Jumalaan useasti kentällä. Hän ei ole koskaan käynyt peruskouluja ja keskittyi jalkapalloon jo nuorella iällä. Hän on kertonut ihailevansa jalkapallolegenda Ronaldinhoa ja katsoneensa isänsä kanssa useasti myös Thierry Henryn pelaamista, joka inspiroi häntä suuresti jalkapallon suhteen.
Pelityyli.
Raphinha tunnetaan teknisesti lahjakkaana, kikkailevana laitahyökkääjänä, jolla on mahtavat kuljetustaidot ja joka pelaa hyvin yhteen joukkueensa kanssa. Hän pystyy pelaamaan sekä oikealla että vasemmalla laidalla hyökkäyksessä, mutta useimmin hän pelaa oikealla laidalla.
Saavutukset.
Joukkuesaavutukset
Voittaja
Sporting
FC Barcelona
Henkilökohtaiset saavutukset
Vitória Guimarães Vuoden läpimurtopelaaja: 2017